|  |  |
| --- | --- |
| Numri i lëndës: | 2023:032440 |
| Datë: | 12.03.2025 |
| Numri i dokumentit: | 06979007 |

A.nr.263/2023

GJYKATA THEMELORE NË PRISHTINË-Departamenti për Çështje Administrative, me gjyqtaren Rajmonda Kurteshi, në konfliktin administrativ të paditëses L. M., nga fshati R.., K.. e K..., kundër të paditurës Ministria e Financave, Punës dhe Transfereve – Departamenti i Pensioneve, me seli në Prishtinë, me bazë juridike anulim i vendimit, jashtë seance, me datën 12.03.2025 përpiloi këtë:

A K T V E N D I M

PEZULLOHET procedura në konfliktin administrativ sipas padisë së paditëses L. M., për shkak se paditësja ka hequr dorë nga padia.

A r s y e t i m

Paditësja, në këtë gjykatë, me datë 06.02.2023, ka parashtruar padi kundër të paditurës Ministria e Financave, Punës dhe Transfereve – Departamenti i Pensioneve, me bazë juridike anulim i vendimit.

Paditësja përmes parashtresës së datës 04.03.2025, ka bërë tërheqjen e padisë ndaj të paditurës, duke e njoftuar gjykatën se tërheqjen e padisë e bënë me vullnet të plotë, pa asnjë presion apo ndikim të jashtëm.

Andaj, gjykata duke u bazuar në të lartcekurat merr këtë aktvendim për pezullimin e procedurës në këtë konflikt administrativ sipas padisë së paditëses, për shkak të heqjes dorë nga padia të palës paditëse.

Në bazë të nenit 31 paragrafi 1 të Ligjit *Nr.03/L-202* për Konfliktet Administrative parashihet se: *“Paditësi mund të heqë dorë nga padia derisa të mos merret vendimi. Në këtë rast gjykata e pezullon procedurën me vendim’’.*

Duke marr për bazë faktin se në këtë rast paditësja ka hequr dorë nga padia, gjykata nuk është lëshuar në vendosje sipas padisë.

Prandaj, duke marr parasysh të lartcekurat, gjykata vendosi si në dispozitiv të këtij aktvendimi, konform nenit 31 të Ligjit *Nr.03/L-202* për Konfliktet Administrative.

GJYKATA THEMELORE NË PRISHTINË

Departamenti për Çështje Administrative

A.nr.263/2023, me datë 12.03.2025

Gjyqtarja,

Rajmonda Kurteshi

KËSHILLË JURIDIKE:

Kundër këtij aktvendimi është e lejuar ankesa në afatin prej pesëmbëdhjete (15) ditëve, pas marrjes së të njëjtit, nëpërmjet kësaj gjykate, për Gjykatën e Apelit të Kosovës në Prishtinë.